
Parlamentul României

Camera Deputaţilor
COMISIA PENTRU  MEDIU  ŞI ECHILIBRU ECOLOGIC

	Bucureşti,
	3 noiembrie 2015

	Nr.
	4c-27/306


AVIZ
asupra proiectului de Lege pentru aprobarea  Ordonanţei de urgenţă a Guvernului nr.32/2015 privind înfiinţarea Gărzilor forestiere
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru mediu şi echilibru ecologic a fost sesizată, spre dezbatere şi avizare în procedură de urgenţă proiectul de Lege pentru aprobarea Ordonanţei de urgenţă Guvernului nr.32/2015 privind înfiinţarea Gărzilor forestiere  trimis cu adresa nr.PL-x717/2015 din 26 octombrie 2015.
Senatul, în calitate de primă Cameră sesizată, a adoptat proiectul de lege pentru aprobarea ordonantei în şedinţa din 3 noiembrie 2015. 

Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră  Decizională. 

Proiectul de ordonanţă are ca obiect de reglementare înfiinţarea Gărzilor Forestiere, prin preluarea atribuţiilor, activităţii, a posturilor şi a personalului de la Comisariatele de Regim Silvic şi Cinegetic, care se desfiinţează în scopul îmbunătăţirii activităţii de monitorizare, implementare şi control în domeniul silviculturii.
Membrii Comisiei au examinat proiectul de Lege supus avizării, expunerea de motive, avizul favorabil al Consiliului Legislativ, transmis cu adresa nr.108 din 29 iunie 2015.
În urma dezbaterilor, Comisia pentru mediu şi echilibru ecologic a hotărât, cu unanimitate de voturi, avizarea favorabilă a proiectului de lege cu urmatoarele amendamente  admise prezentate in anexa nr. 1 a prezentului aviz.
În raport de obiectul şi conţinutul reglementării, proiectul de lege face parte din categoria legilor ordinare. 
     VICEPREŞEDINTE,                                                    SECRETAR,

          PEIA NINEL          
                           VASILE DANIEL SUCIU
                                                                                        AMENDAMENTE ADMISE





 Anexa nr. 1

 În urma dezbaterii, Comisia propune adoptarea proiectului de lege cu următoarele amendamente.

	Nr.

Crt.
	Text

Ordonanţa de urgenţă a Guvernului

Nr. 32/2015
	Text Senat
	Text propus de Comisie

(autorul amendamentului)
	Motivarea

amendamentelor

	0
	                  1
	           2
	             3
	             4

	
	
	LEGE
Privind aprobarea aprobarea Ordonanţei de urgenţă a Guvernului nr.32/2015 privind înfiinţarea Gărzilor forestiere.
	                Nemodificat
	

	
	
	Articol unic.- Se aprobă Ordonanţa de urgenţă a Guvernului nr.32 din 30 iunie 2015 privind înfiinţarea Gărzilor forestiere, publicată în Monitorul Oficial al României, Partea I, nr.474 din 30 iunie 2015, cu următoarele modificări.
	                 Nemodificat
	

	
	Art. 1

..........

(2) Organizarea şi funcţionarea Gărzilor se stabileşte prin hotărâre a Guvernului, în termen de maximum 30 de zile de la intrarea în vigoare a prezentei ordonanţe de urgenţă.

	                Nemodificat

	La articolul 1, dupa alineatul 2 se introduce un nou alineat, alin. (21 ) care va avea următorul cuprins: 
(21)  Hotărârea de guvern va cuprinde obligatoriu criteriile de alocare a posturilor, procedura de control unitar şi modul de raportare a activităţii.
Autor:  deputat Lucia-Ana Varga, Grup PNL
	

	
	Art.1 
.......
(4) Activitatea Gărzilor este coordonată tehnic la nivel central de către autoritatea publică centrală care răspunde de silvicultură, prin secretarul de stat pentru păduri şi prin structura care coordonează activitatea în domeniul silvic şi cinegetic din cadrul acesteia, şi se desfăşoară la nivel teritorial.
	            Nemodificat
	La articolul 1, alineatul 4 se modifică şi va avea următorul cuprins:
(4) Activitatea gărzilor forestiere este coordonată la nivel central de către conducătorul autorităţii publice centrale care răspunde de silvicultură.

Autor: deputat Lucia-Ana Varga, Grup PNL

